Հայ խորհրդարանականը բացառում է Թուրքիային զիջումների գնալու հնարավորությունը ՀՀ ազգային շահերի հաշվին
ԵՐԵՎԱՆ, 23 ապրիլի. /Նովոստի-Արմենիա/. «Բարգավաճ Հայաստան» կոալիցիոն խմբակցությունից ՀՀ խորհրդարանի պատգամավոր Արամ Սաֆարյանը բացառում է բանակցային գործընթացում Թուրքիային զիջումների գնալու հնարավորությունը, եթե դրանք հակասում են ՀՀ ազգային շահերին։ Թուրքիայի և Հայաստանի արտգործնախարարությունները, ինչպես նաև Շվեյցարիայի արտաքին գործերի դաշնային դեպարտամենտը հանդես են եկել հարաբերությունների կարգավորման վերաբերյալ համատեղ հայտարարությամբ։ Հայտարարության մեջ ասվում է, որ կողմերը համաձայնության են հանգել իրենց երկկողմ հարաբերությունների կարգավորման համապարփակ շրջանակի շուրջ երկու կողմերին գոհացնող կերպով։ «Ես բացառում եմ զիջումները, որոնք կհակասեն Հայաստանի ազգային շահերին»,- Սաֆարյանը հայտարարեց լրագրողներին՝ մեկնաբանելով ՀՀ և Թուրքիայի ԱԳՆ-ների համատեղ հայտարարությունը։ Նա նաև ընդգծեց, որ «Բարգավաճ Հայաստան» կուսակցությունը միշտ էլ հայ-թորքական սահամանի բացման ու առանց նախապայմանների հարաբերությունների կարգավորման կողմնակից է եղել։ Սաֆարյանն ավելացրեց, որ եթե Թուրքիան հրաժարվի ավելի վաղ իր կողմից առաջ քաշված երկու նախապայմանից հարաբերությունների նորմալացման համար, այն է՝ միակողմանի զիջումներից Ղարաբաղյան հակամարտության հարցում և Հայոց ցեղասպանության միջազգային ճանաչման ուղղությամբ գործադրվող ջանքերից հրաժարվելուց, ապա բանակցային գործընթացը կարող է շարունակվել։ Նա հայտրարեց նաև, որ «ողջունելով բանակցային գործընթացն առանց նախապայմանների՝ «Բարգավաճ Հայաստան» կուսակցությունը հիշեցնում է, որ միշտ հանդես է եկել Հայոց Ցեղասպանության միջազգային ճանաչման ու դատապարտման տեսակետից»։ Խորհրդարանականի խոսքերով՝ կուսակցությունը այս գործում համագործակցում էր և համագործակցելու է բոլոր շահագրգիռ կազմակերպությունների և անհատների հետ։ Սաֆարյանը հույս հայտնեց, որ հայկական իշխանությունները շուտով բարձր մակարդակով քաղաքական քննարկումներ կկազամակերպեն քաղաքական ասպարեզի բոլոր մասնակիցների հետ, որտեղ կձևավորվի հայ-թուրքական հարաբերությունների կարգավորման համահայկական մոտեցում։ Հայաստանի և Թուրքիայի միջև բացակայում են դիվանագիտական հարաբերությունները, իսկ հայ-թուրքական սահմանը պաշտոնական Անկարայի նախաձեռնությամբ փակ է 1993թվից։Թուրքիան երկկողմ հարաբերությունների հաստատման համար մի շարք նախապայմաններ է առաջ քաշում, մասնավորապես, Օսմանյան կայսրությունում Հայոց ցեղասպանության միջազգային ճանաչման քաղաքականությունից հրաժարում, երբ սրի էր հանվել շուրջ մեկուկես միլիոն հայ։ Բացի այդ, Թուրքիան ղարաբաղյան հակամարտության կարգավորման հարցում զբաղեցնում է ադրբեջանամետ դիրքորոշում։Հարաբերություններում առաջին տեղաշարժերը նկատվեցին 2008 թ.-ի սեպտեմբերի 6-ին, երբ Թուրքիայի նախագահ Աբդուլա Գյուլը ՀՀ նախագահ Սերժ Սարգսյանի հրավերով առաջին անգամ այցելեց Երևան՝ 2010 թ.-ի աշխարհի առաջնության ընտրական փուլի շրջանակներում Հայաստանի և Թուրքիայի հավաքականների միջև ֆուտբոլային հանդիպումը դիտելու նպատակով։ Այցի ընթացքում երկու պետությունների ղեկավարները քննարկեցին երկկողմ հարաբերությունների հաստատման հնարավորությունները։--0—	Новости СМИ2